Publication: Magyar Közlöny
Issue: MK-2009-142 (Year: 2009, Number: 142)
Era: 2004-2010
Section: 2. számú melléklet a 128/2009. (X. 6.) FVM rendelethez
Paragraph Index: 1199

c) az ismételt adaggal végzett kísérletekhez használható adagok. Az egyszeri adaggal végzett toxicitási vizsgálatok az anyag heveny mérgezõ hatását, a hatások fellépésének és normalizálódásának idõbeli lefolyását vizsgálják. Az elvégzendõ vizsgálatokat a felhasználói biztonsággal kapcsolatos tájékoztatásra tekintettel kell kiválasztani, például ha az állatgyógyászati készítmény felhasználója belégzéssel vagy bõrön át feltehetõen jelentõs mértékben ki lesz téve az anyag hatásának, ezeket a terhelési módokat is vizsgálni kell. 3.2. Ismételt adagolással vizsgált toxicitás Az ismételt adagolással végzett toxicitási vizsgálatok célja, hogy felfedje a vizsgált hatóanyag vagy a vizsgált hatóanyagok kombinációjánakismételt alkalmazásávalokozott élettani, illetve kóros elváltozásokat, és meghatározza e változásoknak az ismételt adagoláshoz viszonyított megjelenését. A kizárólag nem élelmiszer-termelõ állatokon történõ alkalmazásra szánt gyógyszerek és anyagok esetében az ismételt adagolással végzett toxicitási vizsgálatokhoz rendszerint egy kísérleti állatfaj elegendõ. Ez a vizsgálat a célállatfajon végzett kísérlettel is helyettesíthetõ. A vizsgálat idõtartamát, a gyógyszer alkalmazásának gyakoriságát és alkalmazási módját a klinikai felhasználás javasolt körülményeit figyelembe véve kell megválasztani. A vizsgálatvezetõnek meg kell indokolnia a kísérletek gyakoriságát és idõtartamát, valamint a kiválasztott adagokat. Az élelmiszer-termelõ állatokon történõ alkalmazásra szánt anyagok és állatgyógyászati készítmények esetében az ismételt adagolású (90 napos) toxicitási vizsgálatokat egy rágcsáló- és egy nem rágcsálófajon kell elvégezni a célszervek és a toxikológiai végpontok meghatározása, valamint a megfelelõ fajok azonosítása és – adott esetben – a krónikus toxicitási vizsgálatban alkalmazandó adagszintek megállapítása érdekében. A vizsgálatvezetõnek meg kell indokolnia a fajok megválasztását, figyelembe véve a termék metabolizmusáról állaton és emberen rendelkezésre álló ismereteket. A vizsgálati anyagot szájon át kell beadni. A vizsgálat idõtartama legalább 90 nap. A kísérletet végzõnek világosan meg kell adnia és indokolnia kell az alkalmazás gyakoriságára, valamint módjára és a kísérlet hosszára vonatkozó döntését. A legnagyobbadagotrendszerintúgy kellmegválasztani,hogyakáros,toxikushatásokatfeltárja.A legkisebbadagnak a toxikus hatás semmilyen tünetét sem szabad kiváltania. A toxikus hatások értékelését a viselkedés megfigyelésére, növekedésre, hematológiai és élettani vizsgálatokra, különösen a kiválasztó rendszerrel kapcsolatos vizsgálatokra, a boncolási jegyzõkönyvre, valamint az ahhoz tartozó szövettani adatokra kell alapozni. Az egyes vizsgálati csoportok megválasztása és nagysága függ az alkalmazott állatfajtól és az adott idõszakra vonatkozó tudományos ismeretek színvonalától. Az e rendelet rendelkezéseinek megfelelõen már vizsgált, ismert hatóanyagok új kombinációjánál az ismételt adagolással végzett vizsgálatok, azoknak az eseteknek a kivételével, ahol a toxicitási vizsgálatok újabb toxikus hatások megjelenését vagy a meglévõk felerõsítését mutatták ki, megfelelõképpen módosíthatók, ha a vizsgálatokért felelõs személy benyújtja az ilyen módosítás alapjául szolgáló indokait. 3.3. Célállat-tolerancia A 4. rész I. fejezetének B. szakasza szerinti követelményeknek megfelelõen részletesen ismertetni kell a célállat fajokon végzett vizsgálatok során megfigyelt intolerancia jeleit. Meg kell adni az érintett vizsgálatot, az adagokat, amelyeknél az intolerancia elõfordult, valamint az érintett állatfajokat és -fajtákat. A nem várt élettani változásokat is részletezni kell. Az e vizsgálatokról szóló teljes jelentéseket a 4. részben kell szerepeltetni. 3.4. Reprodukciós toxicitás, beleértve a teratogenitást 3.4.1. A reprodukcióra gyakorolt hatások vizsgálata Ennek a vizsgálatnak a célja a vizsgált gyógyszerkészítmény vagy anyag alkalmazása következtében megfigyelhetõ, az utódokra gyakorolt káros hatás, illetve a hím vagy nõstény reprodukciós funkciók károsodásának feltárása. Az élelmiszer-termelõ állatokon történõ alkalmazásra szánt farmakológiai hatóanyagok vagy állatgyógyászati készítmények esetében a reprodukcióra gyakorolt hatások vizsgálatát több generációs reprodukciós vizsgálat formájában kell elvégezni, amelynek célja, hogy az emlõsök reprodukciójára gyakorolt valamennyi hatást kimutassa. Ezek magukban foglalják a hímek és nõstények termékenységére, a párzásra, a fogamzásra, a beágyazódásra, a vemhesség kihordásának képességére, az ellésre, a szoptatásra, a túlélésre, a növekedésre, az utódok születéstõl az elválasztásig tartó fejlõdésére, az ivarérettségre, valamint a növendékek kifejlett egyedként történõ reproduktív mûködésére gyakorolt hatásokat. Legalább három adagolási szintre van szükség. A legnagyobb adagot úgy kell megválasztani, hogy a káros hatásokat feltárja. A legkisebb adagnak a toxicitás semmilyen tünetét nem szabad kiváltania. 3.4.2. Embriotoxicitási/foetotoxicitási vizsgálat, beleértve a teratogenitást Az élelmiszer-termelõ állatokon történõ alkalmazásra szánt farmakológiai hatóanyagok vagy állatgyógyászati készítmények esetében fejlõdési toxicitási vizsgálatokat kell végezni. Ezeket a vizsgálatokat úgy kell megtervezni, hogy kimutassanak a vemhes nõstényre vagy az embrió és a magzat fejlõdésére gyakorolt bármely olyan nem kívánt hatást, amely annak következményeként lép fel, hogy a nõstényt a beágyazódástól kezdve, a vemhesség idején át az elõre jelzett születés idõpontját megelõzõ napig az adott anyaggal terhelték. Az ilyen nem kívánt hatások között szerepel a nem vemhes nõstényekben észlelthez viszonyított fokozott toxicitás, az embrionális/magzati elhalás, a módosult magzati növekedés és a magzat fejlõdésében tapasztalható szerkezeti eltérések. A patkányokon végzett fejlõdési toxicitási vizsgálat kötelezõ. Az eredményektõl függõen egy második fajon is szükség lehet vizsgálat elvégzésére, a megállapított iránymutatással összhangban. A nem élelmiszer-termelõ állatokon történõ alkalmazásra szánt farmakológiai hatóanyagok vagy állatgyógyászati készítmények esetében legalább egy fajon – amely lehet a célfaj is – fejlõdési toxicitási vizsgálatot kell végezni, ha a terméket olyan nõstényállatokban való felhasználásra szánják, amelyek tenyésztésre használhatók. Ha azonban az állatgyógyászati készítmény használata a felhasználók jelentõs mértékû terhelését eredményezné, szabványos fejlõdési toxicitási vizsgálatokat kell végezni. 3.5. Genotoxicitás A genotoxikológiai vizsgálat célja, hogy felmérje azokat a változásokat, amelyeket egy anyag a sejtek genetikai anyagában okozhat. Az állatgyógyászati készítményben elsõ alkalommal történõ felhasználásra szánt minden anyagot meg kell vizsgálni genotoxikus tulajdonságai tekintetében. Rendszerint szabványos in vitro és in vivo genotoxikológiai vizsgálatsorozatokat kell elvégezni a hatóanyag(ok)on a megállapított iránymutatással összhangban. Egyes esetekben az élelmiszerben maradékanyagként megjelenõ egy vagy több metabolit vizsgálatára is szükség lehet. 3.6. Karcinogenitás Az arra vonatkozó döntés során, hogy szükség van-e karcinogenitási vizsgálatra, figyelembe kell venni a genotoxikológiai vizsgálatokat, a struktúra-aktivitás kapcsolatokat és a szisztémás toxicitási vizsgálatok során tett azon megállapításokat, amelyek a neoplasztikus elváltozások tekintetében hosszú távú vizsgálatok során relevánsak lehetnek. A toxicitás mechanizmusa tekintetében bármely ismert fajspecificitást figyelembe kell venni, a vizsgált fajok, a célállatfajok és az emberek metabolizmusa közötti bármely eltéréssel együtt. Ha szükség van a karcinogenitási vizsgálatra, általában egy 2 évig tartó patkánykísérlet és egy 18 hónapig tartó egérkísérlet szükséges. Megfelelõ tudományos indokok megléte esetén a karcinogenitási vizsgálatokat egyetlen rágcsálófajon – lehetõség szerint patkányon – is el lehet végezni. 3.7. Kivételek Ha egy állatgyógyászati készítményt helyi alkalmazásra szánnak, a célállatfajon el kell végezni a szisztémás felszívódásra vonatkozó vizsgálatokat. Amennyiben bizonyítást nyer, hogy a szisztémás felszívódás elhanyagolható, az ismételt adagolású toxicitási vizsgálatokat, a reprodukciós toxicitási vizsgálatokat és a karcinogenitási vizsgálatokat el lehet hagyni, kivéve ha:

Source: https://magyarkozlony.hu/hivatalos-lapok/8d61636e380a1beb8acaedeb7654a126b92b086c/dokumentumok/251d1fdc34f3b47e883d356f9565a51db7d8fef0/letoltes